Document ID: /roh_data/filtered/fineweb-2-filterrobots_roh.jsonl.gz/21037

- Entant è la via da l'A2 tras il Tessin puspè charrabla.
- Pervi d'in sbuvaditsch è la A2 en il Tessin sin l'autezza da Giornico tar Biasco en direcziun sid stada serrada.
- Il traffic da camiuns pesants è vegnì svià sur la A13.
- Motiv per il sbuvaditsch èn urizis e plievgia permanenta.
En il Tessin ha la polizia stuì serrar in traject da l'autostrada A2 en direcziun sid. Pervi d'in sbuvaditsch è l'autostrada stada serrada sin autezza Giornico (datiers Biasca) en direcziun Bellinzona. Chaschunà il sbuvaditsch avevan ferms urizis cun intensiva plievgia che fugan dapi mesemna saira en il Tessin.
Auter ch'il Pass dal Lucmagn èn tut las vias avertas
L'Uffizi da construcziun bassa grischun ha ditg sin dumonda dad RTR che tut las vias en il Grischun sajan avertas, cun excepziun dal Pass dal Lucmagn.